তিনি বলেন, নির্বাচন পরিচালনা সংস্থা হিসেবে কমিশন দায় এড়াতে পারবে না এটা স্বীকার করছি। তবে মনে করি না, কমিশনকে এককভাবে দায়ী করা যাবে। সুষ্ঠুভাবে নির্বাচন করার জন্য সব ধরনের ব্যবস্থা করা হয়েছে। এখানে কমিশনকে দায়ী করার কী আছে ‍বুঝি না। নির্বাচন হচ্ছে একটি রাজৈতিক প্রক্রিয়ার অংশ। আমাদের রাজনৈতিক দল বা বিশ্লেষকরা বলার চেষ্টা করছেন নির্বাচন বিচ্ছিন্ন একটি বিষয় এবং এটা কমিশন সঠিকভাবে তা পরিচালনা করবে। কিন্তু এটা ভাবার কোনও কারণ নেই। নির্বাচন রাজনৈতিক প্রক্রিয়ারই একটি অংশ। রাজনীতি যদি স্বচ্ছ ও সহনশীল না হয়, তাহলে নির্বাচন সর্বাংশে সুষ্ঠু করার প্রত্যাশা পূরণ করা সম্ভব নয়। আমি কমিশনের সচিব হিসেবে বলব, আমাদের পক্ষ থেকে চেষ্টার কোনও অবহেলা নেই, শৈথিল্যও নেই। নির্বাচন করতে গিয়ে আমার পুরো সময়টা যাচ্ছে টেনশনের মধ্যে। নির্বাচনের ভোটগ্রহণের সময় কাছাকাছি এলে আমার প্রেশার বেড়ে যায়। তারপরও হচ্ছে না। সবাই যদি কমিশনকে দায়ী করে খুশি থাকতে পারেন, তা করতেই পারেন। তবে এককভাবে নির্বাচন কমিশনের পক্ষে সহিংসতা এড়ানো কোনও মতেই সম্ভব নয়।